**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Nr. 22777/24.03.2022**

 **Proiect**

(nu produce efecte juridice)\*

**REFERAT DE APROBARE**

**al Proiectului de Hotărâre privind aprobarea implementării Proiectului de colectare selectivă a deșeurilor în toate unitățile de învățământ preuniversitar de stat din Municipiul Târgu Mureș**

Implementarea prezentului proiect de hotărâre urmărește reciclarea deșeurilor în mod controlat, punând accent și pe educarea elevilor cu privire la impactul pe care îl are colectarea selectivă, prin contribuția activă a Primăriei Municipiului Târgu Mureș la crearea unei infrastructuri funcționale de colectare selectivă la nivelul unităților de învățământ din municipiu.

România produce 5.8 milioane de tone deșeuri de plastic pe an (media fiind 272 kg pe cap de locuitor) situându-se pe locul 26 din 27 în UE la rata colectării și reciclării deșeurilor municipale, conform Eurostat. Media deșeurilor per tipuri este de: 56% materie organică, 9,9% hârtie și carton, 9,9% plastic, 4,1% sticlă, 2,3% metal și 17,8% alte deșeuri.

Cele mai reciclate materiale la noi în țară sunt: plasticul (9.9%) și hârtia și cartonul (9.9%), care sunt generate în cantități mari și în școli. Prin promovarea acestui proiect de hotărâre ne propunem să venim în sprijinul unităților de învățământ de stat din Municipiul Târgu Mureș, prin achiziționarea recipientelor și a containerelor pentru colectarea selectivă a deşeurilor, sumele necesare achiziției fiind asigurate din bugetul unităţii administrativ-teritoriale.

Primăria Municipiului Târgu Mureș va sprijini toate școlile realizând infrastructura de colectare separată a deșeurilor reciclabile, prin amplasarea recipientelor dedicate colectării selective în interiorul și în exteriorul școlilor.

Astfel, vor fi amplasate pe fiecare etaj/nivel al unității de învățământ selectate câte 3 recipiente de colectare selectivă a deşeurilor, acestea având următoarele culori, în funcţie de tipul de deşeuri colectate: albastru pentru deşeuri de hârtie şi carton, galben pentru deşeuri de metal şi plastic şi alb/verde pentru sticla albă/colorată, într-un loc uşor accesibil, marcat şi indicat corespunzător, aprobat de coordonatorul unității de învățământ. De asemenea, în spaţiile de depozitare din curtea unităților de învățământ vor fi amenajate puncte de colectare, urmând a fi instalate containere de colectare selectivă a deşeurilor de capacitate mare.

În funcție de gradul de colectare, corelând datele de la furnizorul de salubritate contractat de unitatea de învățământ pentru ridicarea deșeurilor reciclabile, se va analiza calitatea colectării pe fracţii și se vor aduce îmbunătăţirile necesare în timp real.

 **Iniţiatori**

 **Consilierii locali**

 **viceprimar - György Alexandru**

 **ing. Șarlea Horea Arthur**

 **prof. univ. dr. Suciu Horațiu**

 **dr. Voicu Bogdan**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ.**

**ROMÂNIA**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

 **Proiect**

 (nu produce efecte juridice) \*

 **Iniţiatori**

 **Consilierii locali**

**viceprimar - György Alexandru**

**ing. Șarlea Horea Arthur**

**prof. univ. dr. Suciu Horațiu**

 **dr. Voicu Bogdan**

**H O T Ă R Â R E A nr. \_\_\_din \_\_\_\_\_\_\_\_ 2022**

**Privind aprobarea implementării Proiectului de colectare selectivă a deșeurilor în toate unitățile de învățământ preuniversitar de stat din Municipiul Târgu Mureș**

**Având în vedere:**

a) Referatul de aprobare nr. \_\_\_\_ din \_\_ \_\_\_\_\_\_\_\_\_\_\_\_ 2022 iniţiat de domnii consilieri locali ai Municipiului Târgu Mureş - György Alexandru, Suciu Horaţiu, Voicu Bogdan Costin, Şarlea Horea Arthur, privind aprobarea implementării Proiectului de colectare selectivă a deșeurilor în toate unitățile de învățământ preuniversitar de stat din Municipiul Târgu Mureș;

1. Raportul Direcţiei Juridice, Contencios Administrativ și Administrație Publică Locală înregistrat sub nr. \_\_\_\_\_\_\_\_\_\_\_\_\_\_\_
2. Raportul Direcţiei Economice înregistrat sub nr. \_\_\_\_\_\_\_\_\_\_\_\_\_\_\_
3. Raportul Direcţiei Școli înregistrat sub nr. \_\_\_\_\_\_\_\_\_\_\_\_\_\_\_
4. Raportul Comisiilor de specialitate din cadrul Consiliului Local al Municipiului Târgu Mureş.

**Ținând cont de prevederile:**

* Art. 8-11 din Legea 132/2010 privind colectarea selectivă a deşeurilor în instituţiile publice cu modificările şi completările ulterioare;
* Art. 60 din Ordonanța de urgență 92/2021 privind regimul deşeurilor;
* Legea nr. 24/2000 privind normele de tehnică legislativă pentru elaborarea actelor normative, republicată;
* Art. 129 alin. (1), alin. (2) lit. „d”, alin. (7) lit. „a” și „e”, alin. (14), art. 196, alin. (1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare;

**HOTĂRĂȘTE**

**Art. 1.** Se aprobă implementarea Proiectului de colectare selectivă a deșeurilor în toate unitățile de învățământ preuniversitar de stat din Municipiul Târgu Mureș.

**Art. 2.** Proiectul de colectare selectivă a deșeurilor în unitățile de învățământ preuniversitar de stat din Municipiul Târgu Mureș va fi implementat până în septembrie 2022.

**Art. 3.** Toate unitățile de învățământ preuniversitar de stat din Municipiul Târgu Mureș vor fi dotate cu recipiente de colectare selectivă și containere de capacitate mare.

**Art. 4.** Recipientele destinate colectării selective vor fi personalizate pentru fiecare fracție, având următoarele culori, în funcţie de tipul de deşeuri colectate: albastru pentru deşeuri de hârtie şi carton, galben pentru deşeuri de metal şi plastic şi alb/verde pentru sticla albă/colorată, acestea urmând a fi distribuite pe fiecare etaj/nivel al unității de învățământ.

**Art. 5.** În spaţiile de depozitare din curtea unităților de învățământ vor fi amenajate puncte de colectare, fiind instalate containere de colectare selectivă a deşeurilor de capacitate mare.

**Art. 6.** Fiecare unitate de învățământ, cu sprijinul Primăriei Municipiului Târgu Mureș prin direcțiile și serviciile abilitate, va implementa un program de informare şi instruire a elevilor și a propriilor angajaţi cu privire la organizarea colectării selective a deşeurilor, prin exemplificarea tipurilor de deşeuri corespunzătoare fiecărui recipient/container.

**Art. 7.** În vederea predării corespunzătoare a deșeurilor colectate selectiv, unitățile de învățământ vor realiza toate demersurile necesare în vederea elaborării documentelor pe baza cărora se va realiza predarea deşeurilor colectate selectiv operatorului economic autorizat de la nivelul unității administrativ-teritoriale, care să garanteze predarea acestora în vederea reciclării şi tratării corespunzătoare, conform legislaţiei specifice în domeniu.

**Art. 8.** Suma necesară implementării Proiectului de colectare selectivă la nivelul celor 54 de unități de învățământ din Municipiul Târgu Mureș este în cuantum de aproximativ 275.000 de lei, sumă care va fi cuprinsă în următoarea rectificare bugetară a unității administrativ-teritoriale.

**Art. 9.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Direcția Școli, Direcţia Economică şi toate unitățile de învățământ preuniversitar de stat din Municipiul Târgu Mureș.

**Art. 10.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 11.** Prezenta hotărâre se comunică:

- Direcţiei Şcoli;

- Direcției Economice;

- Domnului consilier local al municipiului Târgu Mureş György Alexandru;

- Domnului consilier local al municipiului Târgu Mureş Suciu Horaţiu;

- Domnului consilier local al municipiului Târgu Mureş Voicu Bogdan Costin;

- Domnului consilier local al municipiului Târgu Mureş Şarlea Horea Arthur;

**Viză de legalitate,**

**Secretarul general al Municipiului Târgu Mureș**

**BÂTA ANCA VOICHIȚA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ.**